Επέλεξα το Cottage Pool House για τις διακοπές μου με την οικογένειά μου και πραγματικά ήταν για όλους μας μία πολύ ευχάριστη έκπληξη ο χώρος και ο τόπος που βρίσκεται. Αντικρίζοντας τον κήπο με την πισίνα και στο βάθος το καλαίσθητο και πολύ λειτουργικό όπως ανακαλύψαμε σπιτάκι ήταν σαν να μπαίνεις σε ένα μικρό παράδεισο. Η φιλοξενία ήταν άψογη όπως και η καθαριότητα των χώρων. Όσα αναφέρονται στις περιγραφές είναι αληθινά και αυτό το εκτιμήσαμε ιδιαιτέρως. Εννοείται ότι θα επισκεφθούμε ξανά αυτό το μικρό παράδεισο του Μαραθίτη. Σας ευχαριστούμε για τη φιλοξενία.